Diari Oficial de la Generalitat Valenciana


Sumari del DOGV 8975, del 15-12-2020 (2020/10641)

RESOLUCIÓ de 25 de novembre de 2020, de la Direcció General d'Esport, per la qual s'adjudica una beca per a la realització de pràctiques professionals en la Direcció General d'Esport, que ha quedat vacant per renúncia.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8975

Data del DOGV
:   15-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10010


Data del document
:   25-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 25 de novembre de 2020, de la Direcció General d'Esport, per la qual s'adjudica una beca per a la realització de pràctiques professionals en la Direcció General d'Esport, que ha quedat vacant per renúncia. [2020/10216]  
Mitjançant la Resolució de 31 d'agost de 2020, de la Direcció General d'Esport (DOGV 8897, 03.09.2020), es van concedir sis beques per a la realització de pràctiques professionals en la Direcció General d'Esport durant l'exercici 2020-2021, regulades per la Resolució de 30 de desembre de 2019, de la Direcció General d'Esport (DOGV 8717, 15.01.2020); l'Ordre 70/2016, de 15 de novembre, de la Conselleria d'Educació, Investigació, Cultura i Esport, i el Decret 132/2009, de 4 de setembre, del Consell.  
En l'annex I de la Resolució de 31 d'agost de 2020 figuren les persones beneficiàries de les beques, i en l'annex II, les persones integrants de la borsa de reserva.  
Alejandro Zurano Clemente va ser beneficiari d'una beca del grau en Ciències de l'Activitat Física i de l'Esport, en la Direcció General d'Esport. L'àmbit en què es desenvoluparà l'activitat d'aquesta beca és l'esport d'elit i la formació esportiva. El període de duració de les beques era de dotze mesos, prorrogables, i va començar a comptar l'1 de setembre de 2020. El 3 de novembre de 2020, el beneficiari Alejandro Zurano Clemente comunicà la renúncia a la beca concedida amb efectes del 4 de novembre de 2020.  
D'acord amb l'apartat segon de la Resolució de concessió de 31 d'agost de 2020, es va procedir a la crida, per ordre prioritzat de puntuació, a la persona següent de la borsa de reserva, la qual va comunicar la no disponibilitat, també van comunicar la no disponibilitat les altres persones integrants de la borsa del grau en Ciències de l'Activitat Física i de l'Esport o equivalent, en l'àmbit de l'espot d'elit i la formació esportiva, amb la qual cosa es va esgotar la borsa de reserva d'aquesta modalitat.  
Davant d'aquesta situació i de conformitat amb el que s'estableix en l'apartat segon de la Resolució de 30 de desembre de 2019 (DOGV 8717, 15.01.20), la comissió avaluadora, amb data 20 de novembre de 2020, proposà establir els següents criteris de prelació per a la cobertura de la beca:  
1r. Disposar de les altres borses de reserva de les modalitats de la mateixa província, titulació de grau en Ciències de l'Activitat Física i de l'Esport o equivalent, per ordre de puntuació dels aspirants.  
2n. En cas d'esgotament, disposar de la resta de borses de reserva de les modalitats, titulació de grau en Ciències de l'Activitat Física i de l'Esport o equivalent, per ordre de puntuació dels aspirants.  
Vista l'esmentada acta de la comissió avaluadora, una vegada consultades les persones integrants de les borses de reserva d'altres modalitats, vista la disponibilitat de les persones que les conformen i de les puntuacions i vist l'informe de la subdirecció general d'Esport sobre el compliment dels requisits de Jordi Lloret Bartual.  
Vist que la Llei de pressupostos de la Generalitat per a 2020 conté la línia de subvenció S8139000, programa 457.10, capítol IV, per a finançar les beques per a la realització de pràctiques professionals en la Direcció General d'Esport.   
  
Per tot el que s'ha exposat anteriorment i d'acord amb la base setzena i la disposició addicional primera de l'Ordre 70/2016 i l'article 94 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Acceptar la renúncia a la beca d'Alejandro Zurano Clemente, amb efectes de 4 de novembre de 2020.  
  
Segon  
Adjudicar la beca vacant del grau en Ciències de l'Activitat Física i de l'Esport, en la Direcció General d'Esport, en l'àmbit de l'esport d'elit i la formació esportiva, a Jordi Lloret Bartual, amb efectes de l'1 de desembre de 2020, pel període comprés des de l'1 de desembre de 2020 fins al 31 d'agost de 2021, ambdós inclusivament.  
  
Tercer  
La quantia global màxima destinada a aquesta beca és de 10.040,04 euros, que es finançaran a càrrec de l'aplicació pressupostària 09.03.02 del programa 457.10, capítol IV, línia de subvenció S8139000, dels pressupostos de la Generalitat per a l'exercici 2020 i 2021, d'acord amb la distribució següent:  
Any 2020: 1.115,56 euros.  
Any 2021: 8.924,48 euros.  
L'anualitat de 2021 queda condicionada a l'existència de crèdit adequat i suficient en els pressupostos de la Generalitat per a aquest exercici.  
Aquesta beca tindrà una dotació de 1.067,15 euros mensuals bruts, de conformitat amb la Resolució de 12 de febrer de 2019, de la Conselleria d'Hisenda i Model Econòmic, i l'increment salarial addicional previst en la disposició addicional tercera del Decret llei 1/2019, de 18 de gener, del Consell, sense perjudici de ser incrementada en aplicació de l'article 17.1 del Decret 132/2009, de 4 de setembre, del Consell, i el Reial decret 2/2020, de 21 de gener, de 2020, que preveu un increment en les retribucions per al personal al servei del sector públic d'un 2 % amb efectes des de l'1 de gener de 2020. Sobre aquest import caldrà fer la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social, d'acord amb el que estableix la base segona de l'Ordre 70/2016, que va aprovar les bases reguladores.  
  
Quart  
Aquesta resolució es publicarà en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre de 2015, del procediment administratiu comú de les administracions públiques.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs potestatiu de reposició s'haurà d'interposar davant del conseller d'Educació, Cultura i Esport en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 25 de novembre de 2020.- El director general d'Esport: Josep Miquel Moya Torres.